
[bookmark: TextBodyBegin]Európsky parlament,
–	so zreteľom na delegované nariadenie Komisie zo 14. marca 2024, ktorým sa mení nariadenie Európskeho parlamentu a Rady (EÚ) 2015/2283 o nových potravinách, pokiaľ ide o vymedzenie pojmu „umelo vyrobené nanomateriály“ (C(2024)01612),
–	so zreteľom na článok 290 Zmluvy o fungovaní Európskej únie (ďalej len „ZFEÚ“),
–	so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001[footnoteRef:1], a najmä na jeho článok 31 a článok 32 ods. 6, [1:  	Ú. v. EÚ L 327, 11.12.2015, s. 1. ] 

–	so zreteľom na nariadenie Európskeho parlamentu a Rady (EÚ) č. 1169/2011 z 25. októbra 2011 o poskytovaní informácií o potravinách spotrebiteľom, ktorým sa menia a dopĺňajú nariadenia Európskeho parlamentu a Rady (ES) č. 1924/2006 a (ES) č. 1925/2006 a ktorým sa zrušuje smernica Komisie 87/250/EHS, smernica Rady 90/496/EHS, smernica Komisie 1999/10/ES, smernica Európskeho parlamentu a Rady 2000/13/ES, smernice Komisie 2002/67/ES a 2008/5/ES a nariadenie Komisie (ES) č. 608/2004[footnoteRef:2], a najmä na jeho článok 18 ods. 3, [2:  	Ú. v. EÚ L 304, 22.11.2011, s. 18.] 

–	so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách[footnoteRef:3], [3:  	Ú. v. EÚ L 354, 31.12.2008, s. 16.] 

[bookmark: _GoBack]–	so zreteľom na zoznamy Únie vytvorené nariadením Komisie (EÚ) č. 1129/2011 z 11. novembra 2011, ktorým sa mení príloha II k nariadeniu Európskeho parlamentu a Rady (ES) č. 1333/2008 vytvorením zoznamu Únie obsahujúceho prídavné látky v potravinách[footnoteRef:4], a nariadením Komisie (EÚ) č. 1130/2011 z 11. novembra 2011, ktorým sa mení a dopĺňa príloha III k nariadeniu Európskeho parlamentu a Rady (ES) č. 1333/2008 o prídavných látkach v potravinách vytvorením zoznamu Únie obsahujúceho prídavné látky v potravinách schválené na používanie v prídavných látkach v potravinách, potravinárskych enzýmoch, potravinárskych arómach a živinách[footnoteRef:5], [4:  	Ú. v. EÚ L 295, 12.11.2011, s. 1.]  [5:  	Ú. v. EÚ L 295, 12.11.2011, s. 178.] 

–	so zreteľom na nariadenie Komisie (EÚ) č. 257/2010 z 25. marca 2010, ktorým sa ustanovuje program schválených prídavných látok v potravinách v súlade s nariadením Európskeho parlamentu a Rady (ES) č. 1333/2008 o prídavných látkach v potravinách[footnoteRef:6], [6:  	Ú. v. EÚ L 80, 26.3.2010, s. 19.] 

–	so zreteľom na článok 111 ods. 3 rokovacieho poriadku,
–	so zreteľom na návrh uznesenia Výboru pre životné prostredie, verejné zdravie a bezpečnosť potravín,
A.	keďže v článku 18 ods. 3 nariadenia (EÚ) č. 1169/2011 sa stanovuje, že všetky zložky potravín prítomné vo forme umelých nanomateriálov sa musia jasne uviesť v zozname zložiek potravín v záujme zabezpečenia informovanosti spotrebiteľa; keďže v súlade s tým sa v nariadení (EÚ) č. 1169/2011 vymedzuje pojem „umelé nanomateriály“, ako sa stanovuje v článku 3 ods. 2 písm. f) nariadenia (EÚ) 2015/2283;
B.	keďže v článku 31 nariadenia (EÚ) 2015/2283 sa Komisia splnomocňuje upravovať a prispôsobovať vymedzenie „umelých nanomateriálov“ spomínané v uvedenom nariadení technickému a vedeckému pokroku alebo vymedzeniam dohodnutým na medzinárodnej úrovni, a to prostredníctvom delegovaných aktov na účely dosiahnutia cieľov tohto nariadenia;
C.	keďže komplexné zoznamy Únie vytvorené nariadeniami (EÚ) č. 1129/2011 a (EÚ) č. 1130/2011 stanovili prídavné látky v potravinách povolené na používanie pred nadobudnutím účinnosti nariadenia (ES) č. 1333/2008 po preskúmaní ich súladu s jeho ustanoveniami;
Dôsledky vymedzenia pojmu
D.	keďže vymedzenie pojmu „umelý nanomateriál“ v delegovanom nariadení Komisie určí, či má byť potravina v zozname zložiek označená ako „[nano]“, ako sa uvádza v článku 18 ods. 3 nariadenia (EÚ) č. 1169/2011;
E.	keďže cieľom delegovaného nariadenia Komisie je riešiť problémy s výkladom vyplývajúce zo súčasného vymedzenia pojmu zavedením objektívnych prvkov na určenie toho, či nanomateriál je alebo nie je „umelý“, napríklad nahradením pojmu „úmyselne vyrobený [materiál]“ pojmom „vyrobený“;
F.	keďže delegované nariadenie Komisie bráni tomu, aby sa za nanomateriály v potravinách považovali častice, ktoré nie sú v pevnom stave, ako sú micely, lipozómy alebo kvapôčky v emulzii v nanorozmeroch, a zložky obsahujúce menej ako 50 % častíc s veľkosťou menšou ako 100 nm;
G.	keďže navrhovaná štandardná prahová hodnota 50 % alebo viac častíc v nanorozmeroch je svojvoľná a menej ochranná ako výklad vymedzenia pojmu v nariadení (EÚ) 2015/2283, ktorý podali niektoré členské štáty, napríklad Francúzsko; keďže v tomto nariadení sa neuvažuje o prahovej hodnote rozdelenia veľkosti častíc pod 100 nm;
H.	keďže navrhované vymedzenie pojmu by potenciálne vylúčilo mnohé nanolátky z rozsahu pôsobnosti nariadenia (EÚ) č. 1169/2011, ktoré by tak nepodliehali povinnosti označovania „[nano]“; keďže Komisia v bode 3 dôvodovej správy uvádza, že „počet materiálov používaných v potravinách, ktoré môžu obsahovať určitý podiel nanočastíc, je obmedzený a väčšina týchto materiálov, ak nie všetky, nie sú nové“ a že „potenciálne vplyvy delegovaného aktu sa preto budú týkať len veľmi obmedzeného počtu materiálov“;
I. 	keďže v súčasnosti sú to práve prídavné látky v potravinách, ktoré môžu byť prítomné v potravinách ako nanomateriály; keďže Francúzska národná agentúra pre zdravie a bezpečnosť (ANSES) uviedla 37 nanolátok používaných vo viac ako 900 potravinárskych výrobkoch[footnoteRef:7]; keďže testy vykonané spotrebiteľskými a mimovládnymi organizáciami (Agir pour l'Environnement[footnoteRef:8], Que Choisir[footnoteRef:9], 60 Millions de consommateurs[footnoteRef:10], AVICENN[footnoteRef:11] vo Francúzsku, Foodwatch[footnoteRef:12] a Bund[footnoteRef:13] v Nemecku, Testachats[footnoteRef:14] v Belgicku a Altroconsumo[footnoteRef:15] v Taliansku a OCU v Španielsku[footnoteRef:16]) opakovane preukázali prítomnosť prídavných látok v potravinách s významným podielom nanočastíc, napríklad potravinárske farbivo oxid železa (E172) používané v mliečnych výrobkoch, pečive a niektorých raňajkových cereáliách môže obsahovať nanočastice pod prahovou hodnotou 50 %; keďže z toho vyplýva, že nedostatočné označovanie niektorých zložiek potravín ako „[nano]“ je spôsobené predovšetkým nedostatočným presadzovaním platných právnych predpisov a v oveľa menšej miere problémami s ich výkladom; [7:  	https://www.anses.fr/fr/nanomateriaux-alimentation-premiere-application-methodologie. ]  [8:  	https://www.agirpourlenvironnement.org/communiques-presse/enquete-exclusive-des-analyses-revelent-la-presence-de-nanoparticules-dans-3980/.]  [9:  	https://www.quechoisir.org/enquete-nanoparticules-taille-mini-doutes-maxi-n50748/. ]  [10:  	https://bibliotheque.60millions-mag.com/detail/publication/detail-top-right/561?issue_id=113421&switch_toc=archive.]  [11:  	https://veillenanos.fr/wp-content/uploads/2023/01/Rapport-test-EN-20230113.pdf.]  [12:  	https://www.foodwatch.org/de/potenziell-krebserregender-farbstoff-in-backzutaten-von-dr-oetker.]  [13:  	https://www.bund.net/fileadmin/user_upload_bund/publikationen/chemie/‌nanotechnologie_in_lebensmitteln_hintergrund.pdf.]  [14:  	https://www.test-achats.be/sante/sante-au-quotidien/produits-testes/news/nanoparticules-affichage. ]  [15:  	https://www.altroconsumo.it/alimentazione/sicurezza-alimentare/news/nanoparticelle.]  [16:  	https://www.ocu.org/toda-la-informacion?type=magazine-articles&magazine=ocu%20compra%20maestra&year=2019.] 

J.	keďže štúdia z roku 2020, ktorú zadala Európska chemická agentúra, ukázala, že občania požadujú lepšie označovanie výrobkov každodennej spotreby obsahujúcich nanomateriály[footnoteRef:17]; [17:  	https://echa.europa.eu/-/what-do-eu-citizens-think-about-nanomaterials-. ] 

Rozpory s odporúčaniami a novými vedeckými poznatkami
K. 	keďže Európsky parlament vo svojom uznesení z 12. marca 2014 o delegovanom nariadení Komisie z 12. decembra 2013, ktorým sa mení nariadenie Európskeho parlamentu a Rady (EÚ) č. 1169/2011 o poskytovaní informácií o potravinách spotrebiteľom, pokiaľ ide o vymedzenie pojmu „umelé nanomateriály“[footnoteRef:18], vzniesol námietku proti veľmi podobnému vymedzeniu s rovnakou 50 % prahovou hodnotou, ktoré vylučovalo všetky prídavné látky v potravinách, pričom sa domnieval, že toto vymedzenie je „v rozpore so základným cieľom smernice usilovať o vysokú úroveň ochrany zdravia spotrebiteľov a ich záujmov vytvorením základu, aby sa koneční spotrebitelia mohli rozhodovať na základe informácií“; keďže Európsky parlament vyzval Komisiu, aby predložila nový delegovaný akt, ktorý zohľadní jeho stanovisko; [18:  	Ú. v. EÚ C 378, 9.11.2017, s. 92.] 

L. 	keďže Európsky parlament vo svojom uznesení z 8. októbra 2020 o návrhu nariadenia Komisie, ktorým sa mení príloha k nariadeniu (EÚ) č. 231/2012, ktorým sa ustanovujú špecifikácie prídavných látok uvedených v prílohách II a III k nariadeniu Európskeho parlamentu a Rady (ES) č. 1333/2008, pokiaľ ide o špecifikácie pre oxid titaničitý (E 171)[footnoteRef:19], vzniesol námietku proti návrhu nariadenia Komisie, ktorým sa povoľujú šarže potravinárskeho oxidu titaničitého (E 171), ktoré obsahujú menej ako 50 % častíc menších ako 100 nm; [19:  	Ú. v. EÚ C 395, 29.3.2021, s. 28.] 

M. 	keďže Európsky úrad pre bezpečnosť potravín odporučil[footnoteRef:20], že „s ohľadom na súčasné nejasnosti v súvislosti s bezpečnosťou by sa pre použitie v potravinách mala zvážiť nižšia prahová hodnota počtu nanočastíc, napr. 10 % namiesto 50 %, ktoré sú v súčasnosti navrhované v odporúčaní“; [20:  	https://www.efsa.europa.eu/sites/default/files/assets/corporatenanotechnology121003.pdf.] 

N. 	keďže akademické organizácie, verejné orgány, mimovládne spotrebiteľské a environmentálne organizácie a odbory sa v konzultačnom procese Komisie zasadzovali za vymedzenie pojmu, ktoré by zahŕňalo všetky materiály, či už vyrobené, náhodné alebo prírodné, a štandardnú prahovú hodnotu 10 % alebo viac častíc v rozdelení podľa veľkosti;
O. 	keďže od roku 2014 nové vedecké pokroky a poznatky potvrdzujú, že nanomateriály môžu prekonávať fyziologické bariéry a sú často nebezpečnejšie ako látky v mikrostave alebo makrostave[footnoteRef:21]; [21:  	https://veillenanos.fr/en/dossier/nanos-and-health/nanos-health-risks/.] 

P. 	keďže agentúra ANSES uverejnila v apríli 2023 podrobnú správu[footnoteRef:22], v ktorej uvádza, že vymedzenie nanomateriálov stanovené v odporúčaní Komisie z 10. júna 2022[footnoteRef:23], ktoré slúžilo ako základ pre revíziu vymedzenia pojmu „umelé nanomateriály“ stanoveného v nariadení (EÚ) 2015/2283, v predpisoch pre jednotlivé odvetvia, najmä v oblasti potravín, by bolo škodlivé pre prevenciu rizík pre zdravie a životné prostredie; keďže agentúra ANSES zdôraznila, že prahová hodnota počtu nanočastíc 50 %, ktorá je súčasťou horizontálneho vymedzenia pojmu „[nano]“, „nie je založená na spoľahlivých vedeckých argumentoch“, a odporučila stanoviť nižšiu prahovú hodnotu; [22:  	Stanovisko agentúry Anses (2023): Vymedzenie pojmu nanomateriálov: analýzy, výzvy a kontroverzie, https://www.anses.fr/en/system/files/AP2018SA0168RaEN.pdf.]  [23:  	Odporúčanie Komisie z 10. júna 2022 týkajúce sa vymedzenia pojmu nanomateriál (Ú. v. EÚ C 229, 14.6.2022, s. 1).] 

Q. 	keďže zisťovanie nanočastíc v zložkách potravín na základe 10 % prahovej hodnoty počtu nanočastíc je možné, pretože túto hraničnú hodnotu v súčasnosti uplatňuje francúzske Generálne riaditeľstvo pre spotrebiteľské záležitosti, hospodársku súťaž a kontrolu podvodov pri svojich kontrolných činnostiach[footnoteRef:24]; [24:  	Anses (2020): Nanomatériaux dans les produits destinés à l’alimentation. Rapport d’expertise collective, https://www.anses.fr/fr/system/files/ERCA2016SA0226Ra.pdf (s. 86).] 

Zásada predbežnej opatrnosti
R.	keďže v článku 191 ods. 2 ZFEÚ sa stanovuje zásada predchádzania škodám a prevencie ako jedna zo základných zásad Únie;
S. 	keďže v článku 168 ods. 1 ZFEÚ sa uvádza, že „pri stanovení a uskutočňovaní všetkých politík a činností Únie sa zabezpečí vysoká úroveň ochrany ľudského zdravia“;
1.	vznáša námietku voči delegovanému nariadeniu Komisie;
2.	poveruje svoju predsedníčku, aby postúpila toto uznesenie Komisii a aby jej oznámila, že delegované nariadenie nemôže nadobudnúť účinnosť; 
3. 	domnieva sa, že delegované nariadenie Komisie nie je zlučiteľné s cieľom a obsahom nariadenia (EÚ) 2015/2283 a že prekračuje delegované právomoci udelené Komisii v článku 31 uvedeného nariadenia;
4. 	vyjadruje poľutovanie nad tým, že navrhovaná prahová hodnota 50 % nezohľadňuje technický a vedecký pokrok;
5. 	vyzýva Komisiu, aby uplatňovala zásadu predbežnej opatrnosti, zabezpečila bezpečnosť a informovanosť spotrebiteľov a zohľadnila prístup „jedno zdravie“;
6.	poveruje svoju predsedníčku, aby postúpila toto uznesenie Rade a vládam a parlamentom členských štátov.

